Suchinthana/ta-wikipedia huggingface dataset:
1934 ஹில்மன்'ஸ் ஏர்வேஸ் டி ஹாவிலாண்ட் டிராகன் ரபிடே பொறிவு

1934 ஹில்மன்'ஸ் ஏர்வேஸ் டி ஹாவிலாண்ட் டிராகன் ரபிடே பொறிவு (1934 Hillman's Airways de Havilland Dragon Rapide crash) எனப்படும் இந்த வானூர்தி விபத்து, 1934-ம் ஆண்டு அக்டோபர் 2-ம் நாளன்று, மோசமான காலநிலை மற்றும் நிலப்பரப்பில் கட்டுப்படுத்த இயலாத (CFIT (விமானி பிழை) காரணமாக, ஐக்கிய இராச்சிய ஆங்கிலக் கால்வாயிலிருந்து 4 மைல் (6 கி.மீ.) தொலைவிலுள்ள 'ஃபோக்ஸ்டோன்' (Folkestone) பகுதியில்  விபத்துக்குள்ளானது. டி ஹாவிலாண்ட் டிஎச் .89 ஏ டிராகன் ரபிடே (de Havilland DH.89 Dragon Rapide) வகையைச் சார்ந்த (பதிவு எண்:G-ACPM) இவ்வானூர்தி விபத்தில், விமானியான ஒருவரும், பயணிகள் 6 பேர்களும் மொத்தமாக 7 பேர்களும் (பயணித்த அனைவரும்) பலியானார்கள்.

மேற்கோள்கள்    

1934 இல் வானூர்தி விபத்துகளும் நிகழ்வுகளும்
ஐக்கிய இராச்சியம்
கண்டமங்கலம் குருசாமி அம்மையார் கோயில்

குருசாமி அம்மையார் கோயில்  என்பது புதுச்சேரி மாநிலத்தின் கண்டமங்கலம் எனும் ஊரில் அமைந்துள்ள சித்தர் ஜீவசமாதி கோயிலாகும். இந்த கோயில் கண்டமங்கலத்தில் சமரச சுத்த சண்மார்க்க நிலையத்தில் அமைந்துள்ளது. இவர் 1890லிருந்து 1895 வரையான காலகட்டத்தில் இப்பகுதியில் வசித்திருக்காலம் என்று நம்புகின்றனர். இந்தியா சுகந்திரம் பெறுவதற்கு போராடிக் கொண்டிருந்த சமயத்தில் தமிழக மற்றும் பிரஞ்சு எல்லைகளுக்கு இடையே இவ்விடம் அமைந்தமையால், சமாதி கவனிப்பாரற்று போனது. தமிழகத்திலிருந்தோ, பாண்டிச்சேரியிலிருந்து வருகின்ற பக்தர்களை பிரெஞ்சு படையினர் அனுமதிக்க மறுத்தனர். நடராஜ சுவாமிகள் என்பர் அசிரிரி மூலம் அம்மையாரின் சமாதியை அறிந்து, அவரின் அருளால் பல்வேறு நபர்களிடமிருந்து பொருட்களைப் பெற்று கோயிலாக கட்டினார். அம்மையாரின் படத்தினையும் பக்தரிடமிருந்து பெற்று சிலை ஏற்படுத்தினார். கண்டமங்கலத்தில் இக்கோயில் அமையவும், அன்னதானம் செய்யவும் வழிவகை செய்தார்.

பிராத்தனை
குருசாமி அம்மையாரின் அபிசேகத்திற்கு மிளாகாய் அரைத்து தந்தால் வேண்டுதல் நிறைவேறும் என்பது நம்பிக்கையாகும்.

தலவரலாறு
தஞ்சாவூர் மாவட்டம் அம்மாப்பேட்டையில் பிறந்த நடராஜ சுவாமிகள் என்பவர் இத்தலத்தினை அறிந்து பல்வேறு நபர்களின் துணையுடன் கோயிலாக மாற்றினார். நடராஜ சுவாமிகள் பல்வேறு தலங்களுக்கு யாத்திரையாக சென்றார். அவ்வாறு செல்லும் போது புதுவையில் சித்தானந்த சுவாமி கோயிலில் ஒரு அசிரி கேட்டது. அதனைத் தொடந்து அவர் பயணப்பட குருசாமி அம்மையாரின் சமாதிக்கு அந்த அசிரிர் வழிகாட்டியது. புதருக்குள் இருந்த சமாதியை அறிந்த நடராஜர் அம்மையாரின் சமாதியை உலகிற்கு காட்டினார். அப்போது பிரெஞ்சு பிரித்தானிய படையினரின் எதிர்ப்பையும் மீறி செயல்படுத்தினார். நடராஜ சுவாமிகள், அம்மையார் படத்தினை மங்கலம்பேட்டியில் வாழ்ந்த பக்தரிடமிருப்பதை அறிந்து அவரைத் தேடிக் கண்டுபிடித்து புகைப்படத்தினைப் பெற்றார். அதைக் கொண்டு அம்மையாருக்கு திருவுருவச் சிலையையும் செய்தார். பல்வேறு செல்வந்தர்கள் முன்பு அம்மையாருக்கு அளித்த நிலங்களையும், சொத்துகளையும் மீட்டார். அம்மையாரின் சிலை, கோயில் உருவாக்கத்தோடு, சுத்த சன்மார்கத்தினை நிறுவி அன்னதானத்தினை மேற்கொண்டார். நடராஜ சுவாமிகள் மறைந்த பிறகு சீதாராம் சுவாமிகள் இப்பொறுப்பினை ஏற்று நடத்திவந்தார். இப்போது இருவரின் சமாதிகளும் அம்மையாரின் சமாதிக்கு சற்று அருகில் உள்ளன.

ஆதாரங்கள்

சித்தர் கோயில்கள்
இரமன்தீப் சிங்

இராமன்தீப் சிங் (Ramandeep Singh) (பிறப்பு 1 ஏப்பிரல் 1993)ஓர் இந்திய வளைதடிபந்தாட்ட வீரர் ஆவார்.இவர் களத்தில் முன்னணியாளராக ஆடுகிறார். இவர் 2016 கோடைக்கால ஒலிம்பிக்கில் விளையாடும் இந்தியக் குழுவில் உள்ளார்.

மேற்கோள்கள்

வெளி இணைப்புகள்
Player profile at Hockey India 

1993 பிறப்புகள்
வாழும் நபர்கள்
இந்திய ஒலிம்பிக் வளைதடிபந்தாட்ட வீரர்கள்
1971 பிறப்புகள்
Rio Olympic Editathon 2016
நம்பியார் (திரைப்படம்)

நம்பியார் 2016 ஆவது ஆண்டில் வெளியான ஒரு இந்தியத் தமிழ் நகைச்சுவைத் திரைப்படமாகும். அறிமுக இயக்குநரான கணேசா எழுதி இயக்கியுள்ளார். இத்திரைப்படத்தில் ஸ்ரீகாந்த், சந்தானம், சுனைனா ஆகியோர் முக்கிய வேடங்களில் நடித்துள்ளனர். ஸ்ரீகாந்தின் படத் தயாரிப்பு நிறுவனமான கோல்டன் பிரைடே தயாரிப்பகம் தயாரித்துள்ள இத்திரைப்படம், புகழ்பெற்ற தமிழ் நடிகர் எம். என். நம்பியார் நினைவாக இப்பெயரிடப்பட்டது. விஜய் ஆண்டனி இத்திரைப்படத்திற்கு இசையமைத்துள்ளார். 2013 ஆவது தயாரிப்பு பணி தொடங்கப்பட்ட போதிலும், தாமதமாக 2016 ஆகத்து மாதத்திலேயே வெளியானது.

நடிகர்கள் 

 ஸ்ரீகாந்த் - இராமச்சந்திரன்
 சந்தானம் - நம்பியார்
 சுனைனா - சரோஜாதேவி
 தில்லி கணேஷ்
 ஜெயப்பிரகாஷ்
 ஜான் விஜய்
 சுப்பு பஞ்சு
 தேவதர்ஷினி
 வனிதா கிருஷ்ணசந்திரன்
 மகேஷ்
 ஆர்யா - பாஸ்கர் (சிறப்புத் தோற்றம்)
 பார்வதி ஓமனகுட்டன் - சிறப்புத் தோற்றம்
 விஜய் ஆண்டனி - சிறப்புத் தோற்றம்

பாடல்கள்

மேற்கோள்கள்

வெளியிணைப்புகள் 

2016 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
ஸ்ரீகாந்த் நடித்த திரைப்படங்கள்
சந்தானம் நடித்த திரைப்படங்கள்
டெல்லி கணேஷ் நடித்த திரைப்படங்கள்
குவாத்தமாலா நிலநடுக்கம் 2012

குவாத்தமாலா நிலநடுக்கம் 2012 (2012 Guatemala earthquake) எனப்படும் இந்த பேரிடர், 2012-ம் ஆண்டு, நவம்பர் 7-ம் நாள் குவாத்தமாலாவில் நிகழ்ந்தது. அந்நாட்டின் உள்ளூர் நேரப்படி 10:35:47 மணித்துளிகளில் நடந்த இந்நிலநடுக்கம், நொடியளவின் அளவுகோலில் (Moment magnitude scale) 7.4-ஆக பதிவுப்பட்டியலில் இடம்பெற்றது. 'மெர்கலி செறிவு அளவுகோல்ப்படி' (Mercalli intensity scale) அதிகபட்ச அடர்த்தியான VII (மிகவும் வலுவான) அதிர்ச்சியில் நிகழ்ந்த இந்த புவிநடுக்கத்தில் 39-பேர்கள் கொல்லப்பட்டனர்.

சான்றாதாரங்கள்

வெளியிணைப்புகள்
கௌதமாலாவில் பயங்கர நிலநடுக்கம்: 39 பேர் பலி, 155 பேர் காயம், 100 பேர் மாயம்

2012 நிகழ்வுகள்
குவாத்தமாலாவில் நிலநடுக்கங்கள்
அய்யனார் அருவி

அய்யனார் அருவி (Ayyanar Falls) என்பது தமிழ்நாட்டின் விருதுநகர் மாவட்டம், இராஜபாளையம் நகரில் இருந்து 10 கிமீ (6.2 மைல்) மேற்கே அமைந்துள்ளது. இந்த அருவி மேற்குத் தொடர்ச்சி மலைப்பகுதியில் உள்ளது. இது வடகிழக்கு பருவ கால மழையில் நீர் பெறுகிறது. இராஜபாளையம் நகர மக்களின் குடிநீர் தேவையை நிறைவுசெய்கிறது.

இந்த அருவி இராஜபாளையம் பகுதியின் முதன்மை சுற்றுலா ஈர்ப்பு பகுதியாக உள்ளது. இது விருதுநகர் மாவட்டத்தின் கிழக்குப் பகுதி மக்களின் குறிப்பாக திருவில்லிபுத்தூர், சிவகாசி மக்களின் புகழ்பெற்ற சுற்றுலா தலமாக உள்ளது. இங்கு உள்ள வனப்பகுதி மலை ஏற்றத்தை விரும்புவர்களுக்கு நல்ல இடமாக உள்ளது. அருவிக்கு போகும் வழியில் உள்ள அணை நகரத்திற்கு தேவையான நீரை வழங்குகிறது.

இந்த அருவியைச் சூழ்ந்த மேற்குத் தொடர்ச்சி மலைப் பகுதியானது காட்டுயிர் ஒளிப்படக் கலைஞர்களுக்கு ஆர்வமூட்டும் இடமாக உள்ளது. இந்த அருவியானது இங்கு வாழும் காட்டு விலங்குகளான குரங்குகள், யானைகள், மான்கள், காட்டெருமைகள் ஆகியவற்றிர்கும் நீராதாரமாக விளங்குகிறது. இந்த அருவிக்கு அய்யனார்  பெயர் வந்ததற்கு காரணம் இங்கு உள்ள சிறிய காட்டு அய்யனார் கோயிலாகும்.

நீர்காத்த அய்யனார் கோயில் 
இந்த அருவிக்கு பெயர் வரக்காரணமான நீர்காத்த அய்யனார் கோயில் மேற்கு தொடர்ச்சி மலையடிவாரத்தில் இரண்டு ஆறுகளான பழையாறு, நீராறு ஆகியன சேருமிடத்தில் அமைந்துள்ளது. இந்தக் கோயில் 500 ஆண்டுகள் பழமை வாய்ந்தது. பக்தர்கள் தங்கள் குடும்பத்தின் பல்வேறு பிரச்சினைகளுக்கு தீர்வுகாண அய்யனாரை அணுகி வணங்குகின்றனர்..  பக்தர்கள் அய்யனாருக்கு அபிஷேகம் செய்து ஏழைகளுக்கு அன்னதானம் அளிக்கின்றனர்.

அய்யனார் அருவியில் வெள்ளம் 
அய்யனார் அருவிக்கு நாள்தோறும் ஏராளமான பயணிகள் வருகின்றனர். மழைக் காலங்களில் ஏற்படும் திடீர் வெள்ளப்பெருக்கால் மக்கள் கோயிலினுள் மாட்டிக் கொள்கின்றனர். அந்தச் சமயங்களில்  இராஜபாளையத்தில் உள்ள தீயணைப்பு மீட்டுபுத் துறையினர் வந்து பயணிகளை மீட்டு ஆற்றைக் கடக்க உதவுகின்றனர். பெருமழைக் காலத்தில் அருவியில் குளிக்க அனுமதி வழங்கப்படுவதில்லை.

நீர்த்தேக்கம் 

அய்யனார் அருவிக்கு செல்லும் வழியில் ஆறாவது மைல் அணை என்று அழைக்கப்படும் ஒரு நீர்த்தேக்கம் அமைந்துள்ளது. இந்த அணை இராஜபாளையம் நகரில் இருந்து ஆறு மைல் தொலைவில் உள்ளதால் இவ்வாறு அழைக்கப்படுகிறது. இந்த நீர்தேக்கத்தின் முதன்மை நீர் ஆதாரமாக அய்யனார் அருவி உள்ளது. இந்த அணையில் தேக்கப்படும் நீர் ராஜபாளையம் நகரைச் சுற்றியுள்ள கிராமப் பகுதியின் பாசனத் தேவைக்கும், ராஜபாளையத்தில் வாழும் மக்களின் குடிநீருக்கும் முக்கிய ஆதாரமாக உள்ளது. இது ஒரு முக்கிய சுற்றுலா மையமாகவும் உள்ளது. இந்த நீர்தேக்கத்தில் ஒரு நீர்சுத்திகரிப்பு நிலையமும் அமைந்துள்ளது. இந்த அணைப்பகுதியில் குட்டிப்புலி போன்ற பல திரைப்படங்களின் படப்பிடிப்பு நடந்தது.

சுற்றுலா 
அய்யனார் அருவிக்கு அருகில் உள்ள வானூர்தி நிலையம் மதுரை வானூர்தி நிலையமாகும். அய்யனார் அருவியைச் சுற்றி மற்ற சுற்றுலாத்தளங்களாக அய்யனார் கோவில், அருவி அருகே உள்ள அணை, ஸ்ரீவில்லிபுத்தூர், அய்யனார் கோயில் வனப் பகுதி, ஸ்ரீவல்லக்காட்டு கருப்பசாமி கோவில், சஞ்சீவி மலை, சென்பகத்தோப்பு நரைத்த அணில் வனவிலங்கு சரணாலயம் போன்றவை உள்ளன. அய்யனார் அருவியை ஒட்டி வாழும் மக்களின் வாழ்க்கைக்கு இங்கு நடைபெறும் சுற்றுலா உதவிகரமாக உள்ளது.

மேற்கோள்கள் 

விருதுநகர் மாவட்டத்திலுள்ள அருவிகள்
யுனைடெட் ஏர்லைன்சு 4

யுனைடெட் ஏர்லைன்சு 4 (United Airlines Flight 4) எனும் இது, 1935-ம் ஆண்டு அக்டோபர் 7-ம் நாளன்று, போயிங் 247D வகை வானூர்தி ஒன்று, அப்பயண திட்டப்படி ஐக்கிய அமெரிக்காவின் யூட்டா மாகாணத்திலுள்ள சால்ட் லேக் நகரம் என்னுமிடத்திலிருந்து, ஐக்கிய அமெரிக்காவின் மற்றொரு பகுதியான வயோமிங் மாநிலத்தின் தலைநகர் செயென் நகரை நோக்கி புறப்பட்டு இயங்கிக்கொண்டிருந்தது. அதிகாலை சுமார் 02:16 அல்லது 02:17 மணியளவில் செயென் நகர் தரைக் கட்டுப்பாட்டுக்குள் நுழைந்த அவ்வானூர்தி, அடுத்த சில நொடியில் (02:17-ல்) தகவல்தொடர்பு துண்டிக்கப்பட்டது. அந்நேரத்தில், வாநிலையும் ஏறக்குறைய வரம்பற்ற தெளிவாகவே காணப்பட்டுள்ளது. இந்நிலையில், விமானியின் பிழைக் காரணமாக வயோமிங் பிராந்திய கிழக்கு சில்வர் கிரவுன் பகுதியின் மூன்று மைல் (4.8 கிமீ) தொலைவில் நடந்த இவ்வானூர்தி விபத்தில், விமான சேவைப்பணியாளர்கள் மூவரும், பயணிகள் 9 பேர்களும் மொத்தமாக 12 பேர்களும் (பயணித்த அனைவரும்) பலியானார்கள்.

மேற்கோள்கள்    

1935 இல் வானூர்தி விபத்துகளும் நிகழ்வுகளும்
காட்டேரி நீர்மின் நிலையம்

கடேரி நீர்மின் நிலையம் (Kateri (Katery) hydro electric power station) என்பது தமிழ்நாட்டின் நீலகிரியில் உள்ள ஒரு நீர்மின் நிலையமாகும். இது ஒரு அணைத்  தொடர் ஆகும். மேலும் இந்த நீர்மின்நிலையம் நான்கு 125 கிலோவாட் மின்னாக்கிகள் மற்றும் ஒரு 500 கிலோவாட் மின்னாக்கியைக் கொண்டுள்ளது. இதுதான் இந்தியாவின் முதல் நீர்மின் ஆலை ஆகும்.

பிற நீர்மின் நிலையங்கள் 
நீலகிரி மாவட்டத்தில் உள்ள பிற நீர்மின் நிலையங்கள் பின்வருமாறு;
 பைக்கரா நீர்மின் நிலையம்
 மேயாறு நீர்மின் நிலையம்
 குந்தா நீர்மின் நிலையம்
 முக்கூர்த்தி நுண் மின் நிலையம்
 மரவக்கண்டி நீர்மின் நிலையம்

மேலும் காண்க 
 குந்தா நீர்மின்னாக்கத் திட்டம்
 மரவக்கண்டி நீர்மின் திட்டம்
 மேயாறு நீர்மின் திட்டம்
 பைக்காரா ஆறு
 காட்டேரி அருவி

மேற்கோள்கள் 

தமிழ்நாட்டு நீர்மின்னாக்கத் திட்டங்கள்
நீலகிரி மாவட்டம்
1935 சபீனா சவோயா-மார்ச்செட்டி எஸ்.73 விபத்து

1935 சபீனா சவோயா-மார்ச்செட்டி எஸ்.73 விபத்து (1935 SABENA Savoia-Marchetti S.73 crash) எனும் இவ்விபத்து, 1935-ம் ஆண்டு டிசம்பர் 10-ம் நாளன்று, சவோயா-மார்ச்செட்டி எஸ்.73 (Savoia-Marchetti S.73)  வகை வானூர்தி ஒன்று, இங்கிலாந்தின் சர்ரே (Surrey)  டட்ஸ்பீல்ட் (Tatsfield ) பிராந்தியத்தில், விமானிகள் பிழையின் காரணமாக விழுந்தது நொறுங்கியது.  இவ்வானூர்தி விபத்தில், விமான சேவைப்பணியாளர்கள் இருவரும், பயணிகள் 9 பேர்களும் மொத்தமாக 11 பேர்கள் (பயணித்த அனைவரும்) பலியானார்கள்.

மேற்கோள்கள்    

1935 இல் வானூர்தி விபத்துகளும் நிகழ்வுகளும்
சரணாகதி

சரணாகதி (Saranagati – surrender) என்பது இந்து சமயத்தின் வைணவ அடியார்கள், எவ்வித பலன் கருதாமல், தங்களை உடல் அளவிலும், ஆன்ம அளவிலும் முழுவதுமாக, பரம்பொருளான திருமாலிடத்தில் ஒப்புவிக்கும் ஒரு வகையான பக்தியாகும். சரணாகதி தத்துவம் இராமானுசர் மற்றும் சைதன்யர் ஆகியவர்களால் வலியுறுத்தப்பட்டதாகும். 

பக்தனின் உயர்ந்த குறிக்கோளான திருமாலையும் இலக்குமியையும் அல்லது கிருஷ்ணரையும் இராதையையும்  அடைவதற்கு, சரணாகதியே எளிதானது என இராமானுசரும், சைதன்யரும் போதிக்கின்றனர்.

வீடணன் மற்றும் கஜேந்திரன் முறையே இராமர் மற்றும் பெருமாளிடம் 
செய்த சரணாகதி வைணவ சமயத்தில் பெரிதும் போற்றப்படுகிறது.

மேற்கோள்கள்
 Sri Vaishnavism: an Elementary treatise for beginners, published Sri Thillasthanam Swamy Kainkarya Sabha, Bangalore India & the Sri Vishishtadvaita Research Centre, Madras India

வைணவ சமயம்
ஆசிய பசிபிக்

ஆசிய-பசிபிக் அல்லது ஆசியா பசிபிக்  (Asia-Pacific or  Asia Pacific) (சுருக்கப் பெயர்:APAC,  Asia-Pac , AsPac, APJ, JAPA or JAPAC)  மேற்கு பசிபிக் பெருங்கடல் கரையோரைத்தின் கிழக்கு ஆசியா, தெற்கு ஆசியா, தென்கிழக்கு ஆசியா மற்றும் ஓசியானியா  பிராந்தியங்களை உள்ளடக்கியதாகும்.

கூட்டுப் பிராந்தியங்கள் 
பொதுவாக ஆசிய பசிபிக் மண்டலம் பின்வரும் நாடுகளைக் கொண்டுள்ளது.

தென்கிழக்கு ஆசியா

கிழக்காசியா

 
 

 

பொலினீசியா

 

ஆஸ்திரேலியா

சிலாந்தியா

 மெலனேசியா

 

மைக்ரோனேசியா

தெற்காசியா

மைய ஆசியா

மேற்கு ஆசியா

முதன்மை நாடுகளும் பிராந்தியங்களும்

இதனையும் காண்க
 இந்தோ பசிபிக்

மேற்கோள்கள்

வெளி இணைப்புகள்

ஆசியா
ஓசியானியா
ஆசியப் புவியியல்
அமெரிக்கன் எயர்லைன்ஸ் வானூர்தி 1 (1936)

அமெரிக்கன் எயர்லைன்ஸ் வானூர்தி 1 (American Airlines Flight 1 (1936) எனும் பெயரிடப்பட்ட இது, ஒரு வானூர்தி விபத்தின் சம்பவமாகும். 1936-ம் ஆண்டு, சனவரி 14-ல் நிகழ்ந்த இச்சம்பவத்தில், மூன்று சேவைப் பணியாளர்கள் உட்பட 17 பேர்கள் (பயணித்த அனைவரும்) கொல்லப்பட்டனர். அமெரிக்கன் எயர்லைன்ஸ் நிறுவனத்தின் கீழ் இயக்கப்பட்ட "டக்ளஸ் டி-சி 2" (Douglas DC-2) வகையை சார்ந்த இவ்வானூர்தி, திட்டமிடப்பட்ட பயணப்படி உள்ளூர் பயணிகளுடன் அமெரிக்காவின் டென்னசி மாநிலத்திலுள்ள மெம்ஃபிஸ் நகரிலிருந்து, அமெரிக்காவின் மற்றொரு பிராந்தியமான ஆர்கன்சஸ் மாநிலத்தின்  தலைநகர் லிட்டில் ராக் மாநகரத்திற்கு  சென்றுகொண்டிருந்தபோது "குட்வின், ஆர்கன்சாஸ்" (Goodwin, Arkansas) என்ற பகுதி அருகே சதுப்பு நிலத்தில் மரங்களில் மோதி சிதைந்து விழுந்து நொறுங்கியதாக அறியப்பட்டது.

மேற்கோள்கள்    

1936 இல் வானூர்தி விபத்துகளும் நிகழ்வுகளும்
டி டபிள்யூ ஏ வானூர்தி 1

கண்டங்களுக்கிடையேயான மற்றும் மேற்கத்திய ஏர்வேஸ் வானூர்தி 1 (டிடபிள்யூஏ 1) (Transcontinental and Western Airways Flight 1 (TWA 1)  அமெரிக்க வடகிழக்கு மாநிலமான பென்சில்வேனியாவின் ஒன்றிய நகரம் (Uniontown) அருகேயுள்ள, ஏமாற்றும் மலை (Cheat Mountain) யின் மீது மோதி விபத்துக்குள்ளானது. 1936-ம் ஆண்டு, ஏப்ரல் மாதம் 7-நாளன்று, வட அமெரிக்காவின் கிழக்கு நேர வலயத்தின்படி சுமார் காலை 10:20 மணியளவில் நிகழ்ந்த இவ்விபத்தில் 12 பேர்கள் மாண்டனர், 2 பேர்கள் காயங்களோடு மீண்டனர்.

மேற்கோள்கள்    

1936 இல் வானூர்தி விபத்துகளும் நிகழ்வுகளும்
ம. இரஞ்சித்

இரஞ்சித் மகேசுவரி (Renjith Maheśwary) அல்லது ம.இரஞ்சித் (பிறப்பு 30 ஜனவரி 1986) ஓர் இந்திய முத்தாண்டல் வீரர் ஆவார். இவர் கேரள மாநிலக் கோட்டயத்தைச் சேர்ந்தவர்.  2006 ஆம் ஆண்டு நடைபெற்ற ஆசிய விளையாட்டுப் போட்டிகளில் நான்காவது இடத்தைப் பிடித்தார். 2007 ஆம் ஆண்டு நடைபெற்ற போட்டியில் ஆசிய வெற்றியாளர் ஆனார்.

மேற்கோள்கள்

வெளி இணைப்புகள்

1986 பிறப்புகள்
வாழும் நபர்கள்
இந்திய ஒலிம்பிக் தடகள வீரர்கள்
இந்திய முத்தாண்டல் வீரர்கள்
அருச்சுனா விருது பெற்றவர்கள்
கேரள விளையாட்டு வீரர்கள்
விகாசு கவுடா

விகாசு கவுடா (Vikas Gowda) (பிறப்பு 5 சூலை 1983) ஓர் இந்திய வட்டெறி வீரரும் குண்டெறி வீரரும் ஆவார். இவர் மைசூரில் பிறந்து அமெரிக்காவில் மேரிலாந்தில் வளர்ந்தவர். இவரது தந்தையார் சிவே கவுடா இந்திய ஒலிம்பிக் தடகளக் குழுவிற்கு 1988 ஆம் ஆண்டில் பயிற்சியாளராக இருந்தார். 2017 ஆம் ஆண்டில் விகாசு கவுடாவிற்கு பத்மசிறீ விருது வழங்கப்பட்டது.

இவர் சேப்பல் இல்லில் உள்ள வடக்கு கரோலைனா பல்கலைக்கழகத்தின் முன்னாள் மாணவர் ஆவார். 2006 ஆம் ஆண்டில் அமெரிக்காவில் நடைபெற்ற தேசிய கல்லூரி தடகள சங்கம் நடத்திய தடகளப் போட்டியில் வட்டு எரிதல் போட்டியில் இவர் தேசிய சாம்பியன் ஆவார்.

மேற்கோள்கள்

1983 பிறப்புகள்
வாழும் நபர்கள்
இந்திய வட்டெறி வீரர்கள்
இந்தியக் குண்டெறி வீரர்கள்
இந்திய ஒலிம்பிக் தடகள வீரர்கள்
Rio Olympic Editathon 2016
இலலித் மாத்தூர்

இலலித் மாத்தூர் (Lalit Mathur) (பிறப்பு: 18 திசம்பர் 1994) ஓர் இந்தியக் குறுந்தொடரோட்ட வீரர் ஆவார். 2016 ஆம் ஆண்டு நடைபெற்ற இந்திய ஒலிம்பிக் ஆடவர் 400மீ குறுந்தொடரோட்டக் குழுவில் இடம்பெற்றிருந்த அறுவரில் இவரும் ஒருவர் ஆவார்.

மேற்கோள்கள்

1994 பிறப்புகள்
வாழும் நபர்கள்
இந்தியக் குறுந்தொடரோட்ட வீரர்கள்
இந்திய ஒலிம்பிக் தடகள வீரர்கள்
ம. இரா. பூவம்மா

மச்செத்திரா இராஜு பூவம்மா (Machettira Raju Poovamma; பிறப்பு: 5 ஜூன் 1990) இந்தியாவிலுள்ள கருநாடக மாநிலத்தை சேர்ந்த தடகள வீராங்கனை ஆவார். இவர் ஆசிய விளையாட்டுகளில் பல பதக்கங்களை வென்றுள்ளார்.

ஆரம்பகால வாழ்க்கை
பூவம்மா 5 சூன் 1990 இல் இராசுவுக்கும் சாசி க்கும் மகளாக பிறந்தார். இவர் தனது ஆரம்ப மற்றும் உயர்கல்வியை மங்களூரில் முடித்தார்.
 மேலும் இவர் கர்நாடகாவின் சிறீ தர்மசாசுதலா மஞ்சுநாதேசுவரா வணிக மேலாண்மை கல்லூரியில் வணிக மேலாண்மையில் இளங்கலைப் பட்டம் பெற்றார். இவரது சகோதரர் மஞ்சுவும் தேசிய அளவில் ஓட்டப்பந்தயத்தில் கலந்துகொள்கிறார்.

தடகளம் 
பூவம்மா 2008இல் பொதுநலவாய இளையோருக்கான தடகள போட்டியில் 400 மீட்டர் ஓட்டப்பந்தயத்தில் வெள்ளிப் பதக்கத்தையும், 4 × 400 மீட்டர் தொடர் ஓட்டத்தில் தங்கப் பதக்கத்தையும் வென்றார். பின்னர் இவர் செப்டம்பர் 2011 இல் கொல்கத்தாவில் நடந்த மூத்தோருக்கான தேசிய விளையாட்டு போட்டிகளில் 400 மீட்டர் ஓட்ட பந்தயத்தில் பட்டத்தை வென்றார். 2012 ஆசிய தடகள போட்டியில் பூவம்மா இரண்டு தங்கம் மற்றும் ஒரு வெள்ளி பதக்கங்களை வென்றார். 2013 ஆம் ஆண்டு பாங்காக்கில் நடந்த ஆசிய தடகள போட்டியிலும் இவர் தங்கப் பதக்கம் வென்றார். பூவம்மா மாஸ்கோ உலக தடகள சாம்பியன் போட்டிகளில் பெண்கள் 4 × 400 மீ தொடர் ஓட்டக் குழுவில் ஒரு அங்கமாகவும் இருந்தார்.

தென் கொரியாவின் இஞ்சியோன் நகரத்தில் நடந்த 2014 ஆசிய விளையாட்டுப் போட்டிகளில் தடகளப் போட்டிகளில், பெண்களுக்கான 4 × 400 மீட்டர் தொடர் ஓட்டத்தில் இவர் திண்டு லூக்கா, மன்தீப் கவுர் மற்றும் பிரியங்கா பவார் ஆகியோருடன் இணைந்து தங்கப் பதக்கத்தை வென்றார். மேலும் இவர்கள் ஆசிய விளையாட்டு போட்டிகளில் ஓர் புதிய சாதனையை நிகழ்த்தினர் மற்றும் 2002-ம் ஆண்டுக்குப் பிறகு இந்தப் போட்டியில் இந்தியா தொடர்ந்து 4-வது தங்கம் வென்றது. இவர் மேலும் பெண்களுக்கான 400 மீட்டர் ஓட்டத்தில் வெண்கல பதக்கத்தை வென்றார். 2017 இல் புவனேஷ்வரில் நடந்த ஆசிய தடகள சாம்பியன் போட்டியில் இவர் 4 × 400 மீட்டர் ஓட்டப்பந்தய தேபாசிறீ மசூம்தார், சிசுனா மேத்யூ மற்றும் நிர்மலா சியோரன் ஆகியோருடன் ஓர் அணியில் இருந்தார், இவர் ஜகார்த்தாவில் நடந்த 2018 ஆசிய விளையாட்டுப் போட்டிகளில் தடகளப் போட்டிகளில், பெண்களுக்கான 4 × 400 மீட்டர் தொடர் ஓட்டம் மற்றும் கலப்பு 4 × 400 மீட்டர் தொடர் ஓட்டங்களில் தங்க பதக்கங்களை வென்றார்.

மேற்கோள்கள்

1990 பிறப்புகள்
வாழும் நபர்கள்
இந்தியப் பெண் குறுந்தொடரோட்ட வீரர்கள்
இந்திய ஒலிம்பிக் தடகள வீரர்கள்
Rio Olympic Editathon 2016
சகானா குமாரி

சகானா குமாரி நாகராஜ் கோப்பர்கம்பி (Sahana Kumari Nagaraj Gobbargumpi) (பிறப்பு: 6 மார்ச் 1982) உயரந்தாண்டலில் பங்கேற்கும் ஓர் இந்தியத் தடகள வீரர் ஆவார். இவர் தேசியப் பதிவில் 1.92 மீ இலக்கு அடைந்தவராகப் பதியப்பட்டுள்ளார். தென்மேற்கு இரயில்வே மண்டலத்தில் மூத்த எழுத்தராக இவர் பணிபுரிந்தார்.

மேற்கோள்கள்

வெளி இணைப்புகள்

வாழும் நபர்கள்
1981 பிறப்புகள்
இந்தியப் பெண் உயரந்தாண்டும் வீரர்கள்
இந்திய ஒலிம்பிக் தடகள வீரர்கள்
வெள்ளை வால் கழுகு வானூர்தி விபத்து

வெள்ளை வால் கழுகு வானூர்தி விபத்து (Havørn Accident) (நோர்வே மொழி:Havørn-ulykken) ஒரு வானூர்தி விபத்தாகிய இது, 1936 ஆம் ஆண்டு, சூன் 16 இல், "ஜங்கர்ஸ் யூ 52" (Junkers Ju 52) வகையை சார்ந்த வானூர்தி ஒன்று நோர்வேயின் ஒரு மூடுபனி மலைப் பகுதியில் விழுந்து நொறுங்கியது. 'நோர்வேஜியன் ஏர்லைன்ஸ்' (Norwegian Air Lines) (பதிவு எண்:LN-DAE) நிறுவனம் இயக்கிய இவ்வானூர்தி, நோர்வேயின் இரண்டாவது பெரிய நகரமான பேர்கன் நகரிலிருந்து 'திரோம்சோ' (Tromsø) நகருக்கு தொடர்ப் போக்குவரத்து சேவையை வழங்கிவந்தது.

நிகழ்விடம் 

ஐரோப்பாவின் ஸ்கன்டிநேவிய தீபகற்பத்தின் மேற்குப்பகுதியில் அமைந்துள்ள நோர்வே நாட்டில் "சோகன் ஒக் பிஜோர்டனே" (Sogn og Fjordane) எனும் நகராட்சிக்கு உட்பட்ட "லிகெச்டேன்" (Lihesten) பிராந்தியத்தில் உள்ள, கைலீஸ்டத் (Hyllestad) கிராமத்திலிருந்து கிழக்கே சுமார் 5 கிலோமீட்டர் (3.1 மைல்) தொலைவில் அமைந்துள்ள மூடுபனி மலைப் பகுதியில் இவ்விபத்து நிகழ்ந்துள்ளது.

உயிரிழப்புகள் 
நோர்வேயின், முதல் அபாயகரமான போக்குவரத்து வானூர்தி விபத்தாக கருதப்படும் இவ்விபத்து, விமானிகள் இணையாகத்  திட்டமிட்டுப் பறக்க தவறியதால், கிழக்கில் மேலும் 15-முதல் 20 கிலோமீட்டர் (9.3 12.4 மைல் வரை) பறக்க உடனடியாக நிலப்பரப்புக்கு கட்டுப்படுத்தப்பட்ட (controlled flight into terrain (CFIT) இந்த வானூர்தி விபத்தில், சேவைப் பணியாளர்கள் நால்வரும், பயணிகள் மூவரும், மொத்தமாக 7 பேர்கள் (பயணித்த அனைவரும்) பலியாயினர்.

உசாத்துணை 

1936 இல் வானூர்தி விபத்துகளும் நிகழ்வுகளும்‎
லட்சுமி குபேர பூஜை

லட்சுமி குபேர பூசை என்பது நிலைத்த செல்வம் பெறுவதற்கு இந்துக்கள் செய்கின்ற பூசையாகும். இந்த பூசையில் சிவபெருமானின் நண்பரும், செல்வங்களின் அதிபதியுமான குபேரன் மற்றும் செல்வங்களின் அதிபதியான திருமகள் ஆகியோர்களை ஒன்றாக இணைத்து வழிபடுகின்றனர். 

இந்த லட்சுமி குபேர பூசை செய்ய தீபாவளி தினம் ஏற்ற நாள் என நம்பப்படுகிறது. எனினும் வாரத்தில் வெள்ளிக்கிழமையில் அமர்த்தயோகம் கூடிய நேரத்தில் விரதம் இருந்து லட்சுமி குபேர பூசை செய்கின்றனர். 
மஞ்சள் பிள்ளையார் பிடித்தல், அதனை இலையில் வைத்து வழிபடல். பூசைக்கு லட்சுமி குபேரர் படமும், குபேர எந்திரமும் வைக்கப்படுகிறது. இவைகள் வடக்கு திசையில் வைக்கப்பட்டு முதலில் விநாயகர் துதியும், லட்சுமி, குபேர மந்திரங்களும் ஓதப்படுகின்றன.

ஆதாரங்கள்

இந்து சமய வழிபாடுகள்
ரவி கே. சந்திரன்

ரவி கே. சந்திரன் ஓர் இந்தியத் திரைப்பட ஒளிப்பதிவாளரும், திரைப்பட இயக்குநரும் ஆவார். இவர், பிரியதர்சன், மணிரத்னம், ராஜீவ் மேனன், சஞ்சய் லீலா பன்சாலி, ஏ. ஆர். முருகதாஸ் உள்ளிட்ட இந்தியாவின் முன்னணி இயக்குனர்கள் பலருடன் இணைந்து பணியாற்றியுள்ளார். சிறந்த ஒளிப்பதிவுக்காக, இரண்டு முறை பிலிம்பேர் விருதையும், ஒருமுறை தென்னிந்திய பிலிம்பேர் விருதையும் பெற்றுள்ளார். ஜீவா, துளசி நாயர் நடித்த யான் திரைப்படத்தை இயக்கியவர் ஆவார்.

வாழ்க்கைக் குறிப்பு

தனிப்பட்ட வாழ்க்கை 
ரவி கே. சந்திரன், தமிழ்த் திரைப்படத்துறையின் குறிப்பிடத்தக்க ஒளிப்பதிவாளர்களில் ஒருவரான ராமச்சந்திர பாபுவின் இளைய சகோதரர் ஆவார். ஹேமலதா என்ற பெண்ணை திருமணம் செய்து கொண்ட இவர் தற்போது தனது இரு மகன்களுடன் சென்னையில் வசித்து வருகிறார்.

திரை வாழ்க்கை

திரைப்பட விபரம்

இயக்கிய திரைப்படங்கள்

ஒளிப்பதிவு செய்தவை

தமிழ்த் திரைப்படங்கள்

பெற்ற விருதுகள்

பிலிம்பேர் விருதுகள்

இதர விருதுகள்

மேற்கோள்கள்

வெளியிணைப்புகள் 
 
 
Interview: Nowhere Else in the world people clap for a cinematographer: Ravi K Chandran 
"Spotted: Ravi K Chandran shooting for My Name is Khan" - Rediff.com

வாழும் நபர்கள்
தமிழ்த் திரைப்பட ஒளிப்பதிவாளர்கள்
இந்தியத் திரைப்பட ஒளிப்பதிவாளர்கள்
தமிழ்த் திரைப்பட இயக்குநர்கள்
இந்தியத் திரைப்பட இயக்குநர்கள்
தென்னிந்திய பிலிம்பேர் விருதுகளை வென்றவர்கள்
தமிழ்நாட்டுத் திரைப்பட ஒளிப்பதிவாளர்கள்
அடைகாக்கும் பருவம்

அடைகாக்கும் பருவம் (Nesting season) என்பது சில பறவைகள், விலங்குகள், ஊர்வன போன்றவை தாங்கள் தங்குவதற்கும், முட்டை இட்டு குஞ்சு பொரிப்பதற்கும் கூட்டைக் கட்டுகின்றன. அவ்வாறு கட்டிய கூட்டில் குஞ்சு பொரிக்கும்வரை அடைகாக்கும் நிகழ்வு நடக்கிறது. இதுவே அடைகாக்கும் பருவம் எனப்படுகிறது. இந்த நிகழ்வு பொதுவாக இளவேனிற்காலங்களிலேயே நடக்கிறது.

பறவையியல் பாதுகாப்பு வல்லுநர்கள் பொதுவாக இந்த காலங்களில் பறவைகளைத் தொந்தரவு செய்வதை விரும்புவதில்லை.

மேற்கோள்கள் 

காலம்
கஜலட்சுமி

கஜலட்சுமி (Gajalakshmi) என்பவர் அட்ட லட்சுமிகள் எனும் எட்டுவகையான இலட்சுமிகளுள் ஒருவராவார். இவர் பாற்கடல் மதனம் எனும் நிகழ்வின் போது தோன்றியவள். அவ்வாறு தோன்றும் போது இருபுறம் யானைகள் வந்து அபிசேகம் செய்தன. இதனால் இவரை கஜலட்சுமி என்கின்றனர். 

கஜ என்றால் யானையாகும். தமிழில் இவரை வேழத்திரு என்று அழைக்கின்றனர். கால்நடைகள் மூலம் வளம் அருள்பவள். இவளே அரசரொக்கும் பெருஞ்செல்வங்கள் தருபவள். பாற்கடலிலிருந்து உதித்தவளும் இவளே! இருயானைகள் நீராட்ட  , அஞ்சேல், அருளல், தாமரைகள் தாங்கியவளாக செந்துகில் உடுத்து அருளுவாள்.

தியான ஸ்லோகம்

சதுர்ப் புஜாம் த்விநேத்ராஞ்ச
         வராபய கராந் விதாம்
அப்ஜத்வய கராம்போஜாம்
         அம்புஜாசநஸமஸ்த்திதாம்
ஸஸிவர்ண கடேபாப் யாம்
         ப்லாவ்யமானாம் மஹாச்ரியம்
சர்வாபரண சோபாட்யாம்
         சுப்ரவஸ்த்ரோத்தரீயகாம்
சாமரக்ரஹ நாரீபி :
         ஸேவிதாம் பார்ச்வயோர்த்வயோ :
ஆபாதலம்பி வசநாம்
         கரண்ட மகுடாம் பஜே.

கஜலட்சுமி விளக்கு
பித்தளையால் செய்யப்பட்ட விளக்கில் கஜலட்சுமியின் உருவம் பொறிக்கப்பட்டதாக இருக்கும் விளக்கு கஜலட்சுமி விளக்காகும். இந்த விளக்கினை காமாட்சி விளக்கிற்கு பதிலாக பல்வேறு விசேசங்களுக்கும் செய்கின்றனர்.

இந்துக் கோயில்களில் 

இந்து சமயக் கோயில்கள் பலவற்றிலும் கஜலட்சுமிக்கு தனித்த வரவேற்பு உள்ளது. சிவாலயங்களில் கஜலட்சுக்கென தனி சன்னதியும் அமைக்கப்பட்டுள்ளன. அனைத்து இந்து சமயக் கோயில்களிலும் கஜலட்சுமியை சன்னதியின் வாயிலில் புடைப்புச் சிற்பமாக வைத்துள்ளார்கள்.

அரண்மனைகள், வீடுகளின் நிலகால்கள் போன்றவற்றில் கூட கஜலட்சுமியின் உருவம் பொறிக்கப்படுகிறது.

ஆதாரங்கள்

திருமகளின் வடிவங்கள்
சஞ்சீவி

சஞ்சீவி (Sanjeevi) என்பது மூலிகைத் தாவரங்களை உடைய, மங்கலகரமான ஒரு மலை என வால்மீகி இராமாயணத்தில் கூறப் பட்டுள்ளது. இந்த மலை இந்துமத தொன்மத்தின்படி புனிதமானதாகக்    கருதப்படுகிறது.   இராமாயணக் கதையின்படி, இது   இலங்கைப் போரில் மயக்கமடைந்த இராமர், இலட்சுமணன் ஆகியோரையும் படையினரையும் காக்க,     துரோனகிரி என்ற இடத்தில் இருந்து  அனுமானால் கொண்டுவரப்பட்டதாகக்   கூறப்பட்டுள்ள மலையாகும்.

கதை
இந்த மலைக்கும் இந்திய இதிகாசமான இராமாயணத்துக்கும்  தொடர்பு  உள்ளது. இராமாயணத்தில், "இராமன், இலக்குவன் ஆகியோருக்கும் இந்திரஜித்துக்கும்  போர் நடைபெற்றபோது இந்திரஜித் செலுத்திய பிரம்மாஸ்திரத்திரம் தாக்கியதன் விளைவால் இராமன், இலக்குவன் மற்றும் படையினர் மயங்கி விழுந்து போயினர்; அவர்களைக் குணமாக்க சாம்பவானின் ஆலோசனையின் பேரில் இமயமலையில் உள்ள சஞ்சீவி மலையில் இருந்து மூலிகைகளைக் கொண்டுவர அனுமன் சென்றான்; ஆனால் அங்கு மூலிகைளை அடையாளம் காண இயலாமல்,  முழு மலையையும் கொண்டு வர  அதனால் படையினர் குணமடைந்தனர்;  அனுமான் போரின் இறுதிக்கட்டத்தில் மீண்டும் ஒருமுறை இதேபோல மலையைக் கொண்டு வந்தான்,"  என்று பலவாறாகக்  கூறப் பட்டுள்ளது.

இடம்
இந்த சஞ்சீவி மலை உண்மையிலேயே தற்காலத்  தமிழ்நாட்டின் இராஜபாளையம் நகரத்துக்கு அருகில் உள்ளதாகக்   கருதப்படுகிறது. இந்த மலை அனுமனால் தூக்கி வரப்பட்டபோது அதில்  இருந்து விழுந்த துண்டுகள்தாம் சிறுமலை ,சதுரகிரி மற்றும் உத்தமபாளையம் அருகே உ.அம்மாபட்டியின் மேற்க்கு புறம் உள்ள சாலமலை சஞ்சீவி மலைகளாக உருவானதாக   ஒரு நம்பிக்கை உள்ளது.

மேற்கோள்கள் 

தமிழ்நாட்டில் உள்ள மலைகள்
இராமாயண நிகழிடங்கள்
விருதுநகர் மாவட்டம்
ரிலையன்ஸ் ஜியோ

play of vaipu ullatha RCB ku

ரிலையன்ஸ் ஜியோ (Reliance Jio) ரிலையன்ஸ் இன்டஸ்ட்ரீஸ் நிறுவனத்தின் தொலைத்தொடர்பு சேவை பிரிவு ஆகும். ரிலையன்ஸ் ஜியோ நிறுவனம் இந்தியா முழுவதும் 4ஜி சேவைகளை வழங்க உரிமம் பெற்றுள்ளது. தற்போது சோதனை அடிப்படையில் இயங்கிவருகிறது. 

170 நாட்களில் 10 கோடி வாடிக்கையாளர்களை பெற்றிருந்த ஜியோ நிறுவனம், கடந்த இரண்டரை ஆண்டுகளில் சுமார் 30 கோடி வாடிக்கையார்களை கடந்துள்ளது. 

இந்தியா தொலைத்தொடர்பு சந்தையில் ரிலையன்ஸ் ஜியோ இரண்டாம் இடத்திற்கு முன்னேறியுள்ளது. தற்போது ஜியோ 30.6 கோடி பயனாளர்களை பெற்றுள்ளது. இந்த சாதனையை கடந்த இரண்டரை ஆண்டுகளில் இதனை படைத்துள்ளது. வோடபோன் ஐடியா கூட்டு நிறுவனம் முதன்மையான டெலிகாம் நிறுவனமாக விளங்குகின்றது. ஏர்டெல் நிறுவனம் மூன்றாவது இடத்தில் உள்ளது.

மேற்கோள்கள் 

இந்திய தொலைதொடர்பு நிறுவனங்கள்
முனிபா மசாரி பலோச்

முனிபா மசாரி பலோச் (Muniba Mazari உருது : منیبہ مزاری; பிறப்பு 3 மார்ச் 1987, பாக்கித்தான் இரும்பு பெண்மணி  ) ஒரு பாக்கித்தான் ஆர்வலர், நிகழ்ச்சித் தொகுப்பாளர் , வடிவழகி, பாடகர் மற்றும் ஊக்கமளிக்கும் பேச்சாளர் ஆவார். பிபிசியால் 2015 இன் 100 ஊக்கமளிக்கும் பெண்களில் ஒருவராகத் தேர்ந்தெடுக்கப்பட்ட பிறகு இவர் ஐநா பெண்கள் பாக்கித்தானின் தேசிய தூதராக ஆனார். 2016 ஆம் ஆண்டிற்கான ஃபோர்ப்ஸ் 30 வயதுக்குட்பட்ட 30 பேர் கொண்ட பட்டியலில் இவர் இடம் பிடித்தார்.

முனிபா பலூச் சக்கர நாற்காலியைப் பயன்படுத்தும் பாக்கித்தானின் முதல் வடிவழகி மற்றும் நிகழ்ச்சித் தொகுப்பாளர் ஆவார். 21 வயதில் கார் விபத்தில் ஏற்பட்ட காயங்கள் காரணமாக இவர் சக்கர நாற்காலியைப் பயன்படுத்துகிறார். ஹம் நியூஸின் சமூக நிகழ்ச்சியான மெயின் நஹி ஹம் நிகழ்ச்சியின் மூலம் தொகுப்பாளராக தோன்றினார்.

தனிப்பட்ட வாழ்க்கை 
முனிபா மசாரி பலூச் பின்னணியைச் சேர்ந்த, மசாரி பழங்குடியைச் சேர்ந்தவர்.  இவர் மார்ச் 3, 1987 அன்று தெற்கு பஞ்சாபில் உள்ள ரஹீம் யார்கானில் பிறந்தார். முனிபா, இரானுவ பொதுப் பள்ளியில் பள்ளிக் கல்வி பயின்றார் , அதன் பின்னர் இவரது சொந்த ஊரில் பிஎஃப் பட்டம் பெற்றார். 18 வயதில், இவர் படிப்பை முடிப்பதற்குள், இவர் திருமணம் செய்து கொண்டார். 2008 ஆம் ஆண்டில், இவர் ஒரு விபத்தில் சிக்கினார், அது இவருக்கு முடக்குவாதத்தை ஏற்படுத்தியது.

விபத்து மற்றும் மீட்பு 
2008 பிப்ரவரி 27 அன்று, முனிபாவும் இவரது கணவரும் குவெட்டாவிலிருந்து ரஹீம் யார் கான் மாவட்டம் நோக்கிப் பயணித்தனர். இவர்களின் மகிழுந்து ஒரு விபத்தை சந்தித்தது, இதில் இவர் கையில் பல எலும்புகள் உடைந்தன ( ஆரை எலும்பு மற்றும் அரந்து இரண்டும்), விலா-கூண்டு, தோள்பட்டை , கழுத்து எழும்பு  மற்றும் முதுகெலும்பு. இவளது நுரையீரல் மற்றும் கல்லீரலும் ஆகிய பகுதிகள் பாதிப்படைந்தது. மேலும், இவரது கீழ் உடல் முழுவதும் செயலிழந்தது. இவர் அருகில் உள்ள மருத்துவமனைக்கு கொண்டு செல்லப்பட்டார். பின்னர் இவர் ரஹீம் யார் கான் மருத்துவமனைக்கு மாற்றப்பட்டார், இறுதியில், இவர் கராச்சியின் ஆகா கான் மருத்துவமனையில் அனுமதிக்கப்பட்டார். அறுவை சிகிச்சைக்குப் பிறகு, இவர் இரண்டு வருடங்கள் படுக்கையில் இருந்தார். உளச்சிகிச்சை தொடங்கியது, இது சக்கர நாற்காலியைப் பயன்படுத்த போதுமான அளவு காயத்தில் இருந்து மீட்க உதவியது.

இவரது காயங்களுக்கு சிகிச்சை பெற்ற பிறகு, முனிபா ராவல்பிண்டிக்குச் சென்றார். 2011 ல், விபத்து ஏற்பட்ட நான்கு ஆண்டுகளுக்குப் பிறகு, முனிபா தனது மகன் நேயலை தத்தெடுத்தார்.

தொழில் 
முனிபா மசாரி ஒரு கலைஞர், ஆர்வலர், நிகழ்ச்சித் தொகுப்பாளர், வடிவழகி, பாடகர் மற்றும் ஊக்கமளிக்கும் பேச்சாளர் என பல செயல்பாடுகளின் மூலம் பரவலாக அறியப்படுகிறார். எவ்வாறாயினும், இவரது தொழில் வாழ்க்கையின் பெரும்பகுதி ஓவியம் மற்றும் ஊக்கமூட்டும் பேச்சாளராக இருந்தது.

ஓவியம் வரைந்தபோது, மாதாந்திர ஊதியத்திற்காக முகநூல் பக்கத்தை நடத்த ஆரிப் ஆஜருக்கு வேலை கிடைத்தது.  பல்வேறு பள்ளிகளில் உருது கற்பித்தலை உள்ளடக்கிய தீராய் போலோ (மெதுவாக பேசவும்) என்ற தொடக்க திட்டத்திற்காக இவர் தனது மகனின் பள்ளியில் வேலை செய்யத் தொடங்கினார். அந்த நேரத்தில் பாக்கித்தான் தொலைக்காட்சியின் (PTV) நிர்வாக இயக்குநர் முகமது மாலிக், இவளது டெட் மாநாட்டு உரையாடல் காரணமாக இவளைப் பற்றி அறிந்து, PTV யில் பணியில் சேருமாறு கூறினார் இவர் செப்டம்பர், 2014 இல் கிளவுன் டவுண் எனும் நிகழ்ச்சியில் பணிபுரிந்தார், இது குழந்தைகள் மற்றும் வயதானவர்களுடன் வேலை செய்ய அனுமதித்தது.

சான்றுகள் 

வாழும் நபர்கள்
1987 பிறப்புகள்
பாக்கித்தான் பெண் உரிமை செயற்பாட்டாளர்கள்
புளிமூட்டை ராமசாமி

புளிமூட்டை ராமசாமி (Pulimoottai Ramasamy) (மே 15, 1912 - 1975) எனப் பரவலாக அறியப்பட்ட டி. ஆர். ராமசுவாமி ஐயர் தமிழ் நாடகத், திரைப்பட நகைச்சுவை நடிகராவார்.

இவரது இயற்பெயர் தூத்துக்குடி இராமசுவாமி ஐயர். என். எஸ். கிருஷ்ணன் குழுவினருடன் பல திரைப்படங்களில் நடித்தார். 1941 ஆம் ஆண்டில் வெளிவந்த அலிபாபாவும் நாற்பது திருடர்களும் திரைப்படத்தில் நடிக்கும் போது என். எஸ். கிருஷ்ணன் இவரை "புளிமூட்டை" என்றே அழைத்து வந்தார். இதனால் இவர் "புளிமூட்டை ராமசாமி'" என்றே பிரபலமாக அழைக்கப்பட்டார்.

ராமசாமி முதலில் டி. கே. எஸ். நாடகக் கம்பெனியில் சேர்ந்து நடித்துக் கொண்டிருந்தார். கம்பெனி கலைக்கப்பட்டதும், தனது சொந்த ஊரான தூத்துக்குடிக்குச் சென்று அங்கேயே திருமணமும் செய்து கோவில் ஒன்றில் பட்டர் வேலையில் சேர்ந்தார். சில மாதங்களில் மனைவி இறந்து விடவே, அவரது தந்தை மகனுக்கு இரண்டாவது திருமணம் செய்துவைத்தார். பின்னர் என். எஸ். கிருஷ்ணனின் நாடகக் கம்பெனியில் சேர்ந்தார்.

நடித்த திரைப்படங்கள் 
 அலிபாபாவும் நாற்பது திருடர்களும் (1941)
 கண்ணகி (1942)
 குபேர குசேலா (1943)
 மனோன்மணி (1943)
 ஹரிதாஸ் (1944)
 பிரபாவதி (1944)
 தெய்வ நீதி (1947)
 தன அமராவதி (1947)
 ராஜகுமாரி (1947)
 அபிமன்யு (1948)
 மோகினி (1948)
 மருதநாட்டு இளவரசி (1948)
 விசித்ர வனிதா (1948)
 பில்ஹணா (1948)
 கன்னியின் காதலி (1949)
 பாரிஜாதம் (1950)
 வனசுந்தரி (1951)
 மணமகள் (1951)
 சர்வாதிகாரி (1951)
 குமாரி (1952)
 மதன மோகினி (1953)
 நல்ல தங்கை (1955)

மேற்கோள்கள்

1912 பிறப்புகள்
தமிழ்த் திரைப்பட நடிகர்கள்
தமிழ் நகைச்சுவை நடிகர்கள்
தூத்துக்குடி மாவட்ட நபர்கள்
பார்வதி ஆறு (மத்தியப் பிரதேசம்)

பார்வதி ஆறு, இந்திய மாநிலமான மத்தியப் பிரதேச மாநிலத்தின் மால்வாவில் பாயும் ஆறுகளில் ஒன்றாகும். பார்வதி ஆறு சம்பல் ஆற்றின் மூன்று துணை ஆறுகளில் ஒன்றாகும். மற்ற துணை ஆறுகள் பனாஸ் ஆறு மற்றும் காளி சிந்து ஆறுகளாகும் பார்வதி ஆறு விந்திய மலையில் 610 மீட்டர் உயரத்தில் உருவாகி, 436 கி மீ தொலைவிற்கு பாய்ந்த பின்னர் இறுதியில் சம்பல் ஆற்றில் கலக்கிறது.

மேற்கோள்கள்

வெளி இணைப்புகள்
 Shrivpuri, topographic map showing the Parbati-Chambal confluence.

மத்தியப் பிரதேச ஆறுகள்
பார்வதி ஆறு (இராஜஸ்தான்)

பார்வதி ஆறு, இந்திய மாநிலமான இராஜஸ்தானின் கரௌலி மாவட்டத்தின் சவார் மலைப்பகுதியில் உருவாகி, 123 கிலோ மீட்டர் தொலைவிற்கு பாய்ந்து, இராஜஸ்தானின் தோல்பூர் மாவட்டத்தின் பாயும் காம்பிர் ஆற்றில் கலக்கிறது.

மேற்கோள்கள்
செம்பியன் மாதேவி ஏரி

செம்பியன் மாதேவி பேரேரி அல்லது கண்டராதித்தம் ஏரி என்பது தமிழ்நாட்டின், அரியலூர் மாவட்டம், திருமானூர் ஒன்றியத்தில் கொள்ளிடம் ஆற்றின் வடகரையில் உள்ள கண்டராதித்தம் கிராமம் என்னும் கிராமத்தில் உள்ள ஏரி ஆகும். இந்த ஏரியை வெட்டிய சோழன் கண்டராதித்தனுக்கும் அவன் மனைவி செம்பியன் மாதேவியருக்கு கண்டராதித்தம் ஊர் பொதுமக்களால் சிலை அமைக்கப்பட்டுள்ளது.

வரலாறு 
சோழப் பேரரசின் மன்னனான கண்டராதித்த சோழன் கி.பி. 950 இருந்து 958 வரை சோழப் பேரரசை ஆண்டவன். இவன் தனது இரண்டாவது மனைவியான செம்பியன் மாதேவியின் விருப்பத்தை ஏற்று அவள் பெயரில் அவன் வெட்டிய ஏரிதான் இது. இந்த ஏரியின் மொத்த பரப்பளவு 415.03 ஏக்கர்கள். பதிவான ஆயக்கட்டுப் பகுதி 20 கிராமங்களுக்கு உட்பட்ட 4532.99 ஏக்கர் நிலம். இதற்கு நீர்வரத்து கொள்ளிடமும், மழைக் காலங்களில் நந்தியாறும் கூழையாறும் கொண்டுவரும் உபரி நீரும் ஆகும். வேளாண்மைக்கு தண்ணீர் திறப்பதற்காக ஏரியின் கிழக்குப்பகுதியில் ஏழு மதகுகள், வடக்குப் பகுதியில் ஒரு மதகு என எட்டு மதகுகள் உள்ளன. ஏரியிலிருந்து அதிகபட்சமாக விநாடிக்கு 47.04 கன மீட்டர் தண்ணீரை வெளியேற்ற முடியும். ஏரியின் மொத்த ஆழம் 4.5 மீட்டர்கள். இப்போது இதில் ஏறக்குறைய 1.5 மீட்டர் உயரத்துக்கு வண்டல் மண்ணால் தூர்ந்துள்ளது.

மேற்கோள்கள் 

அரியலூர் மாவட்ட ஏரிகள்
இணைப்புத் தரவு

இணைப்புத் தரவு என்பது அமைப்புடைய தரவுகளை ஒன்றோடு ஒன்று இணைக்ககூடியவாறும், பொருளுணர் முறையில் வினவக்கூடியவாறும் வெளியிடுவதற்கான முறையினைக் குறிக்கிறது.  இதனைத் தரவுகளின் வலைப் பின்னல் என்று விபரிப்பர்.  இணைப்புத் தரவு ஏற்கனவே பரவலாகப் பயன்படுத்தப்படும் இணையத் தொழில்நுட்பங்களான எச்.ரி.ரி.பி (HTTP), சீரான வள அடையாளங்காட்டி (URI), வள விபரிப்புச் சட்டகம் (RDF) ஆகியவற்றைப் பயன்படுத்தி, அவற்றை விரிவாக்கி அமைகிறது.  உலகாளாவிய வலையில் உள்ள தகவல்களை மனிதர்கள் மட்டும் அல்லாமல் இயந்திரங்களும் இலகுவான முறையில் பயன்படுத்த இந்தத் தொழில்நுட்பம் உதவுகின்றது.

2006 ஆம் ஆண்டு அளவில் உலகளாவிய வலை கண்டுபிடிப்பாளரான ரிம் பேர்னேர்ஸ்-லீயினால் இந்தத் தொழில்நுட்பம் பரந்து அறிமுகப்படுத்தப்பட்டது.  2010 களில் நூலகங்கள், ஆவணகங்கள், பல்கலைக்கழகங்கள், ஆய்வு நிறுவனங்கள், அரச நிறுவனங்கள், வணிக நிறுவனங்கள் இதனை கூடிய அளவில் பயன்படுத்தத் தொடங்கி உள்ளன.

கொள்கைகள் 
ரிம் பேர்னேர்ஸ்-லீ நான்கு கொள்கைகளை இணைப்புத் தரவு தொடர்பாக 2006 முன்வைத்தார்.  அவை பின்வருமாறு:
 தகவல் வளங்களையும் (எ.கா வலைப்பக்கம், கோப்பு, படிமம்), தகவல் அல்லா வளங்களையும் (எ.கா பொருள், கருத்து) யு.ஆர்.ஐ (URI) பெயர் கொண்டு இனங்காட்டுதல்.
 எச்.ரி.ரி.பி யு.ஆ.ஐ களைப் பயன்படுத்தல் மூலம் இந்த வளங்களைப் பற்றிய தகவல்களைக் கண்டறிய உதவுதல் (dereferencing using http)
 ஒருவர் யு.ஆர்.ஐ பெயரை அணுகும் போது, பயன்படக்கூடிய தகவல்களைத் திறந்த சீர்தரங்களைப் பயன்படுத்தி வழங்குதல் (எ.கா ஆர்.டி.எப் (RDF), எசுபார்க்குவல் (SPARQL))
 பிற வளங்களுக்கு இணைப்புத் தருதல்.  இதன் ஊடாக மேலதக வளங்களைக் கண்டறிய உதவுதல்.

மேற்கோள்கள் 

பொருளுணர் வலை
சீரான வள அடையாளங்காட்டி

சீரான வள அடையாளங்காட்டி(Uniform Resource Identifier (URI)) என்பது ஒரு வளத்தை அடையாளம் காட்ட பயன்படுத்தப்படும் எழுத்துக்களால் ஆனா சரம் ஆகும்.  இவ்வாறு அடையாளப்படுத்துவதன் ஊடாக அந்த வளத்தின் உருவகிப்பு (representation) ஒன்றோடு ஊடாடுவதற்கு உதவுகின்றது.  பெரும்பாலும் இணையம் ஊடாக அந்த வளத்தை அல்லது அந்த வளம் பற்றிய தகவலை அணுக அல்லது பெற இது பயன்படுகிறது.  பரவலாக அறியப்பட்ட இணைய ta.wikipedia.org போன்ற இணைய முகவரிகள் ஒரு வகை சீரான வள அடையாளம்காட்டி ஆகும்.

ஆங்கில எழுத்துக்களை மட்டும் அல்லாமல் பன்மொழி எழுத்துக்களையும் பயன்படுத்தக்கூடியவாறு சீரான வள அடையாளங்காட்டி முறைமை அனைத்துலக வள அடையாளங்காட்டி முறை ஊடாக நீட்டப்பட்டுள்ளது.

மேற்கோள்கள் 

இணையம்
விஜேந்தர் சிங் பெனிவால்

விஜேந்தர் சிங் பெனிவால் (Vijender Singh Beniwal)  (பிறப்பு: 29 அக்தோபர் 1985) அல்லது Vijender Singh எனப்படும் இவர் ஓர் இந்தியத் தொழில்முரைக் குத்துச்சண்டை வீரர் ஆவார். இவர் உலகக் குத்துச்சண்டை நிறுவனத்தின் நடப்பு ஆசியப் பசுபிக் நடுவெடை போட்டியாளர் ஆவார். இவர் ஆரியானாவை சேர்ந்த பிவானி மாவட்ட கலுவாசில் பிறந்தார். இவர் தன் ஊரில் பள்ளிக்கல்வியும் பிவானிக் கல்லூரியில் பட்டமும் பெற்றவர்.இவர் பிவானி குத்துச்சண்டைக் கழகத்தில் ஜகதீசு சிங்கிடம் பயிற்சி பெற்றவர். மேலும் இவர் குர்பாக்சு சிங் சந்துவிடமும் பயிற்சி பெற்றுள்ளார்.

தேசிய மட்டத்தில் பல்வேறு போட்டிகளில் பதக்கம் வென்றதால், 2004 ஏதென்ஸ் கோடைகால ஒலிம்பிக் மற்றும் 2006 காமன்வெல்த் போட்டிகள் போன்ற பல சர்வதேச மட்ட போட்டிகளில் பயிற்சியளிக்கவும் போட்டியிடவும் விஜேந்தர் தேர்வு செய்யப்பட்டார். டோஹாவிலுள்ள 2006 ஆம் ஆண்டு ஆசிய விளையாட்டுப் போட்டிகளில் கஜகஸ்தானின் பக்தியார் ஆர்ட்டேவ்க்கு எதிரான அரையிறுதி போட்டியை வீழ்த்தியதன் மூலம் வெண்கலப் பதக்கத்தை வென்றார். 2008 பெய்ஜிங் கோடைக்கால ஒலிம்பிக்கில், அவர் எக்குவடோர் கார்லோஸ் கோங்கோராவை 9-4 என்ற கணக்கில் தோற்கடித்தார், அவரை ஒரு வெண்கலப் பதக்கம் பெற்றார்-இது ஒரு இந்திய குத்துச்சண்டை வீரருக்கு முதல் ஒலிம்பிக் பதக்கம் ஆகும்.

இந்த வெற்றிக்குப் பின்னர், விஜேந்தர் பல விருதுகளை வழங்கினார், ராஜீவ் காந்தி கேல் ரத்னா விருது - இந்தியாவின் மிக உயர்ந்த விளையாட்டுக் கௌரவம் மற்றும் பத்மஸ்ரீ, நான்காவது உயர்ந்த குடிமகன் கௌரவம். 2009 ஆம் ஆண்டில் அவர் உலக அமெச்சூர் குத்துச்சண்டை சாம்பியன்ஷிப்பில் கலந்து கொண்டார், அங்கு அவர் வெண்கலப் பதக்கத்தை வென்றார். அதே ஆண்டில், சர்வதேச குத்துச்சண்டை சங்கம் (AIBA) 2800 புள்ளிகளுடன் தனது ஆண்டு மிடில்வெயிட் பிரிவில் பட்டியலில் முதலிடத்தை வகித்த குத்துச்சண்டை வீரராக விஜேந்தரை அறிவித்தது. லண்டன் 2012 ஒலிம்பிக் போட்டிகளில் இந்தியாவை பிரதிநிதித்துவப்படுத்தினார்.

29 ஜூன் 2015 அன்று, விஜேந்தர் சிங் தனது தொழில் வாழ்க்கையை தொழில்முறை திருப்புவதன் மூலம், IBS விளையாட்டு மற்றும் பொழுதுபோக்கு மூலம் குண்டெர்பெர்ரி விளம்பரங்களுடன் ஒரு பல ஆண்டு ஒப்பந்தத்தில் கையெழுத்திட்டார். இது 2016 ஒலிம்பிக்கில் இருந்து அவரை நிராகரித்தது, ஏனெனில் அவர் இனி ஒரு அமெச்சூர் தகுதியை இழக்கவில்லை.

விஜேந்தர் சிங் அர்ச்சனா சிங்கை 2011, மே 17 இல் திருமணம் செய்து கொண்டார். இந்த இணையருக்கு அர்பிர் சிங் என ஒரு குழந்தை உண்டு.

மேற்கோள்கள்

வெளி இணைப்புகள்

 2008 Beijing Summer Olympics 
 

1985 பிறப்புகள்
இந்தியக் குத்துச்சண்டை வீரர்கள்
வாழும் நபர்கள்
அருச்சுனா விருது பெற்றவர்கள்
பத்மசிறீ விருது பெற்ற விளையாட்டுத்துறையினர்
அரியானா நபர்கள்
பிவானி மாவட்ட நபர்கள்
மகாகாளி ஆறு

காளி கண்டகி ஆறு (Kali Gandak),  தெற்கு நேபாளத்தில் இந்த ஆறு பாயும் போது நாராயணி ஆறு என்றும் இந்தியாவில் பாயும் போது இதனை கண்டகி ஆறு என்றும் அழைக்கப்படுகிறது. கங்கை ஆற்றின் துணை ஆறான காளி கண்டகி ஆறு, நேபாள நாட்டின் முக்கிய ஆறுகளில் ஒன்றாகும். நேபாளத்தின்46,300 சதுர கிலோ மீட்டர் பரப்பளவு வேளாண் நிலங்களுக்கு காளி கண்டகி ஆறு நீர் ஆதாரமாக உள்ளது. 

காளி கண்டகி ஆறு இமயமலையில்  6268 மீட்டர் உயரத்தில் உள்ள திபெத் பகுதியின் நுபின் இமாலய கொடுமுடியில் உற்பத்தியாகி நேபாள நாட்டின் மஸ்டாங் மாவட்டத்தில் முதலில் பாய்கிறது.

இந்தியாவில்
நேபாள-இந்திய எல்லையான வடக்கு பிகார் மாநிலத்தின் தென் கிழக்கில், காளி கண்டகி ஆறு, நேபாளத்தின் பஞ்சநாதம்  ஆறு  மற்றும்  சோன்கா ஆறுகளுடன் கலந்து இணைவதால் அவ்விடத்தை திரிவேணி என்பர். இந்தியாவில் காளி கண்டகி ஆறு, கண்டகி ஆறு என்ற பெயருடன் 300 கிலோ மீட்டர் தொலைவிற்கு பாய்ந்து பாட்னா அருகில் கங்கை ஆற்றில் கலக்கிறது. இந்தியாவில் 7620 சதுர கிலோ மீட்டர் பரப்பு நிலங்களுக்கு காளி கண்டகை ஆறு நீர் வளம் வழங்கிறது.

படக்காட்சியகம்

மேற்கோள்கள்

நேபாள ஆறுகள்
உத்தரப் பிரதேச ஆறுகள்
எங்கிட்ட மோதாதே

எங்கிட்ட மோதாதே  (Enkitta Mothathe)  ஆர். சுந்தர்ராஜன் இயக்கத்தில் ராஜேஷ்வரி சுந்தர்ராஜன் தயாரிப்பில் 1990ம் ஆண்டு செப்டம்பர் மாதம் 14 ஆம் தேதியன்று வெளிவந்த ஒரு தமிழ் திரைப்படமாகும். விஜயகாந்த், ஷோபனா, சரத்குமார் மற்றும் குஷ்பூ ஆகியோர் முதன்மை கதாபாத்திரம் ஏற்றிருந்தனர். இளையராஜா இந்த திரைப்படத்திற்கு இசையமைத்திருந்தார். இப்படத்தின் தலைப்பு ஆர். சுந்தர்ராஜன் இயக்கிய முந்தைய படமான ராஜாதி ராஜா திரைப்படத்தில் இடம் பெற்ற ஒரு பாடலின் முதல் வரியில் இருந்து எடுக்கப்பட்டது. வியாபார ரீதியாகப் படம் வெற்றிபெறவில்லை.

கதை
சரோஜா பாண்டியனை காதலித்து திருமணம் செய்து கொள்ள விரும்புகிறாள். இதற்கிடையில், மல்லிகா என்ற திமிர் பிடித்த பணக்காரப் பெண்ணும் பாண்டியனைக் காதலித்து, சரோஜாவுக்கும் அவனுக்கும் இடையே பிளவை ஏற்படுத்தத் திட்டமிடுகிறாள். மல்லிகா தனது முயற்சியில் வெற்றி பெறுவாரா இல்லையா என்பதுதான் கதையின் உச்சம்.

நடிகர்கள் 

 பாண்டியனாக விஜயகாந்த் 
 ஷோபனா
 சரத் குமார்
 சரோஜாவாக குஷ்பூ 
 ராதா ரவி
 நிழல்கள் ரவி
 சரோஜாவின் அம்மாவாக வடிவுக்கரசி 
 பாண்டியனின் அம்மாவாக மனோரமா 
 தியாகு
 வெண்ணிற ஆடை மூர்த்தி
 ராஜா சிறப்புத் தோற்றம் 
 இடிச்சபுளி செல்வராசு
 குள்ளமணி

பாடல்கள் 
இளையராஜா இசையமைக்க பாடல்களை வாலியும், புலமைப்பித்தனும் எழுதியிருந்தனர். இப்படத்தில் இடம் பெற்ற சரியோ சரியோ" பாடல் மலையாளத் திரைப்படமான  அதர்வம்'' படத்தில் வரும் "புகழோரத்தில்" பாடலின் மறுபதிப்பாகும்.

மேற்கோள்கள்

வெளி இணைப்புகள் 
 

1990 தமிழ்த் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
விஜயகாந்த் நடித்துள்ள திரைப்படங்கள்
ஆர். சுந்தர்ராஜன் இயக்கிய திரைப்படங்கள்
சரத்குமார் நடித்த திரைப்படங்கள்
குஷ்பூ நடித்த திரைப்படங்கள்
ராதாரவி நடித்த திரைப்படங்கள்
நிழல்கள் ரவி நடித்த திரைப்படங்கள்
வடிவுக்கரசி நடித்த தமிழ்த் திரைப்படங்கள்
மனோரமா நடித்த திரைப்படங்கள்
வெண்ணிற ஆடை மூர்த்தி நடித்த திரைப்படங்கள்
ரோகிணி ஆறு

ரோகிணி ஆறு (Rohini River), நேபாள நாட்டின் இமயமலையில் உள்ள சிவாலிக் மலைத்தொடரில் உள்ள லும்பினி பிராந்தியத்தின் கபிலவஸ்து மற்றும் ரூபந்தேகி மாவட்டத்தில் உற்பத்தி ஆகி, பின் தெற்காக பாய்ந்து இந்தியாவின் உத்தரப் பிர்தேசத்தின் கோரக்பூரில் பாயும் மேற்கு ரப்தி ஆற்றின் இடது கரையில் கலக்கிறது. 
பின்னர் மேற்கு ரப்தி ஆறு காக்ரா ஆற்றுடன் கலக்கிறது. காக்ரா ஆறு கங்கை ஆற்றுடன் கலக்கிறது. 
122 கிலோ மீட்டர் நீளம் கொண்ட ரோகிணி ஆறு, 2686 சதுர கிலோ மீட்டர் வடிநிலத்தைக் கொண்டது.

அரச மரபினர்கள்
கௌதம புத்தர் காலத்தில் ரோகிணி ஆற்றின் இரு கரையிலும், சாக்கியர்களும், கோலியர்களும் ஆண்டனர். வேளாண்மை நிலங்களின் நீர் பாசானத்திற்கு, ரோகிணி ஆற்று நீரின் உரிமைக்காக சாக்கியர்களும், கோலியர்களும் ஒரு முறை போரிட்டதாகவும்,பின்னர் புத்தரின் அறிவுரைப்படி இரு அரச மரபினர்களும் போரை நிறுத்தினர் எனவும் கருதப்படுகிறது.

நகரங்கள்
ரோகிணி ஆற்றாங்கரையில் கபிலவஸ்து மற்றும் லும்பினி நகரங்கள் உள்ளன.

மேற்கோள்கள்

நேபாள ஆறுகள்
உத்தரப் பிரதேச ஆறுகள்
ஆர்மா மலைக் குகை

ஆர்மா மலைக் குகை (Armamalai Cave) (கிராமவாசிகள் அரவான் மலை என்கிறார்கள், அரவன் அல்லது அருகன் என்ற சொல் தீர்த்தங்கரரைக் குறிக்கும்) என்பது தமிழ்நாட்டின், திருப்பத்தூர் மாவட்டம், ஆம்பூரில் இருந்து 25 கி,மீ (16 மைல்) தொலைவில் மலையம்பட்டு கிராமத்திற்கு மேற்கில் உள்ள  மலைக் குகையாகும், இந்தக் குகை பழங்கால ஓவியங்களுக்காக அறியப்படுகிறது. இந்தக் குகை பாதுகாக்கப்பட்ட நினைவுச்சின்னமாக இந்திய தொல்லியல் துறையால் அறிவிக்கப்பட்டுள்ளது. இது தமிழ்நாட்டின் சுற்றுலாத் தலமாகவும் உள்ளது.

தகவல்கள் 
ஆர்மமலைக் குகை இயற்கையாக அமைந்த ஒரு குகையாகும். இது கி.பி. 8 ஆம் நூற்றாண்டில் சமணக் கோயிலாக மாற்றப்பட்டது. இந்தக் குகையில் 8 ஆம் நூற்றாண்டைச் சேர்ந்த சமண சமயத்தைச் சேர்ந்த ஓவியங்கள், புடைப்புச் சிற்பங்கள் ஆகியவை உள்ளன. இவை இராமாயணத்தையும், சமணப் புனிதர்களைப் பற்றியவையாகவும் உள்ளன. சுவர் ஓவியங்கள் குகையின் விதானத்திலும், சுவர்களிலும் வரையப்பட்டுள்ளன. சுவர்களில் பூசப்பட்ட மெல்லிய பூச்சு மற்றும் தடித்த மண் பூச்சின் மீது நிறங்களை பயன்படுத்துவதன் மூலம் ஓவியங்கள் உருவாக்கப்பட்டுள்ளன. இந்த ஓவியங்கள் சமணத்தைப் பண்டைய தமிழ் நாட்டில் பரப்ப, அக்காலகட்டத்தில் குகையில் தங்கியிருந்த சமணத் துறவிகளால் செய்யப்பட்டன. சுதை ஓவியம் மற்றும் பதவண்ணம் ஆகிய இரு தொழிற்நுட்பங்கள் கொண்டு இக்குகை ஓவியங்கள் செய்யப்பட்டுள்ளன. இந்த ஓவியங்களை எல்லாம் காணும்போது தமிழ்நாட்டின் இன்னொரு குகை ஓவியங்களான சித்தன்னவாசல் குகை ஓவியங்கள் போன்றும், மத்தியப் பிரதேசத்தின் பாக் குகைக்கோயில் ஓவியங்களைப் போன்றும் காணப்படுகின்றன. இக்குகை ஓவியங்கள் எல்லாம் இந்தியாவின் இடைக்கால ஓவியங்கள் என்பது குறிப்பிடத்தக்கது.

இந்த குகைப் பாறை ஓவியங்கள்  1960 களின் பிற்பகுதியில் தொல்லியலாளர்களால் கண்டுபிடிக்கப்பட்டது. 1945 இல் இறந்த கேப்ரியல் ஜோவேவு-டுப்ரியூல் என்பவர் இந்த வட்டாரத்தில் ஏற்கனவே ஆய்வுகள் செய்து பல்லவர் காலத்தைச்  சேர்ந்த சில தொல் பொருட்களைக் கண்டறிந்தார். மேலும் இங்கு கிடைத்த சில தகவல்களின் பேரில் பல்லவ மன்னன் இரண்டாம் நந்திவர்மனால் வழங்கப்பட்ட உதயேந்திரம்  செப்பேட்டைக் கண்டுபிடித்தார். மேலும் அவர் நடத்திய விசாரணையில் மூலம் இந்தக் குகை கண்டுபிடிக்கப்பட்டது. இந்த ஓவியங்களில் சமண மதக் கதைகளும், அட்டதிக்குப் பாலகர்கள், என அழைக்கப்படும் எண்திசைக் காவலர்களான அக்னி, வாயு, குபேரன், ஈசானியன், இந்திரன், யமன், நிருரிதி, வருணன் ஆகியோரும், தாவரங்கள், சுவர்ண தீபிகை போன்றவையும் வரையப்பட்டுள்ளன. இதுமட்டுமல்லாது, தமிழ்ப் பிராமி எழுத்துக்களும் சுவர்களில் காணப்படுகின்றன. பெரும்பாலான ஓவியங்கள் பல்வேறு காரணங்களினால் சேதமடைந்துள்ளன.

குகையில் உள்ள ஒரு ஓவியத்தின் பரப்பு ஏழு மீட்டர் நீளம், 3.5 மீட்டர் அகலமுடன் உள்ளது. அது ஒரு தாமரைக் குளத்தை சித்தரிக்கும் சித்திரம் ஆகும். அதில் வாத்துகள், பறவைகள், தாமரை இலைகள், மொட்டுகள் இடம்பெற்றுள்ளன. ஓர் ஓவியத்தில் ஆடு ஒன்றின் மேல் சவாரி செய்யும் அக்னி. இன்னொரு ஓவியம் எமன். இவை சித்தன்னவாசல் ஓவிய முறையை ஒத்துள்ளன. இந்த ஓவியங்களின் காலம் 10 அல்லது 11-ம் நூற்றாண்டு என்று ஆய்வாளர்கள் கணிக்கிறனர்.

மேற்கோள்கள் 

தமிழ்நாட்டுச் சுற்றுலா மையங்கள்
திருப்பத்தூர் மாவட்டம்
தமிழக தொல்லியற்களங்கள்
தமிழ்நாட்டில் உள்ள குகைகள்
தமிழ்ச் சமணர்
சைனம்
இந்தியத் தொல்லியற்களங்கள்
கோலியர்

கோலியர்கள் (Koliyas)  பண்டைய பரத கண்டத்தின், தற்கால நேபாள நாட்டின், லும்பினி மாவட்டத்தின் சில பகுதிகளை ஆண்ட  சூரிய வம்சத்தின் இச்வாகு குல சத்திரியர்கள் ஆவார்.

கௌதம புத்தர் வாழ்ந்த காலத்தில் சாக்கியர்களுடன்  மணவினை தொடர்புடையவர்கள். சாக்கிய நாட்டரசர் சுத்தோதனர் கோலிய நாட்டின் இளவரசிகளான மாயா தேவி மற்றும்  மகாபிரஜாபதி கௌதமியை மணந்தவர். கௌதம புத்தரின் மனைவி யசோதரையும் கோலிய நாட்டு இளவரசியாவர். ரோகிணி ஆற்று நீருக்காக கோலியர்களும் சாக்கியர்களும் போரிட்டனர்.தமிழகத்தில் வாழ்கின்ற கோலியர்களும்(Koliyar) மற்றும் இந்தியா முழுவதும் பரவிக் காணப்படும் கோலி(Koli) இந்த இனத்தை சேர்ந்தவர்கள் என்று நம்பப்படுகிறது.

வரலாறு 
சாக்கியர்களும், கோலியர்களும் ரோகிணி ஆற்றின் இருமருங்கிலும் ஆட்சி புரிந்தவர்கள். இவ்விரு அரச குலத்தினரும் கோசல நாட்டிற்கு அடங்கிய தன்னாட்சி கொண்ட குடியரசுத் தலைவர்கள் ஆவர்.

இதனையும் காண்க
 தேவதகா, நேபாளம்
 சாக்கியர்
 லும்பினி
 ஜனபதங்கள்
 கோலியர்
 கோலி

மேற்கோள்கள்

நேபாள வரலாறு
இந்திய வரலாறு
பண்டைய இந்திய இனக்குழுக்கள்
ரப்தி ஆறு

ரப்தி ஆறு அல்லது மேற்கு ரப்தி ஆறு (West Rapti)  நேபாளத்தின் மத்திய மேற்கில் பாய்ந்து, பின்னர் இந்தியாவின் கிழக்கு உத்தரப் பிரதேச மாநிலத்தின்  அவத் மண்டலத்தின் வழியாக பாய்ந்து இறுதியில் காக்ரா ஆற்றில் கலக்கிறது. கிழக்கு ரப்தி ஆறு நேபாளத்தின் கண்டகி ஆற்றில் கலக்கிறது.

நிலவியல்
மேற்கு ரப்தி ஆறு, இமயமலையின் மேற்கு தவளகிரியின் மகாபாரத மலைத்தொடரின் 3500 மீட்டர் உயர கொடுமுடியிலிருந்து உற்பத்தியாகிறது.  மேற்கு ரப்தி ஆறு 23,900 சதுர கிலோ மீட்டர் பரப்பு வடிநிலம் கொண்டது.

இதனையும் காண்க
 கிழக்கு ரப்தி ஆறு

மேற்கோள்கள்

நேபாள ஆறுகள்
உத்தரப் பிரதேச ஆறுகள்
சிகாகோ மற்றும் தென்னக வானூர்தி 4

சிகாகோ மற்றும் தென்னக ஏர்லைன்சு வானூர்தி 4 (Chicago and Southern Flight 4) ஒரு வானூர்தி விபத்தாகிய இது, 1936-ஆம் ஆண்டு, ஆகத்து 5-இல், "லாக்கீட் மாடல் 10 எலெக்ட்ரா" (பதிவு எண்: NC16022) வகையை சார்ந்த "மெம்பிஸ் சிட்டி" (City of Memphis) எனும் பெயருடைய வானூர்தி ஒன்று வழமையாக திட்டமிட்டப்படி, ஐக்கிய அமெரிக்காவின் தென்கிழக்கு பகுதியில் அமைந்துள்ள லூசியானா மாநிலத்தின் நியூ ஓர்லென்ஸ் (நியூ ஓர்லியன்ஸ்) நகரத்திலிருந்து, இலினொய் மாநிலத்திலுள்ள சிகாகோ வழியாக, மிசிசிப்பி மாநில தலைநகர் ஜாக்சன், டென்னசி மாநிலத்தின் மெம்ஃபிஸ், மற்றும் மிசூரி மாநிலத்தின் பிரதான நகரான செயின்ட் லூயிஸ் போன்ற பெருநகரங்களுக்கு தொடர்ப் போக்குவரத்தாக இயங்கி வந்தது, இந்நிலையில், லாம்பர்ட் செயின்ட் லூயிஸ் சர்வதேச விமான நிலையத்திலிருந்து புறப்பட்டுச் சென்ற வானூர்தி, மிசோரி ஆற்றின் அருகேயுள்ள ஒரு பண்ணை களத்தில் விழுந்து நொறுங்கியது. "சிகாகோ மற்றும் தென்னக ஏர்லைன்சு" நிறுவனத்தின் கீழ் இயங்கிவந்த இவ்வானூர்தி விபத்தில் சேவைப் பணியாளர்கள் இருவரும், பயணிகள் 6 பேர்களும், மொத்தமாக 8 பேர்கள் (பயணித்த அனைவரும்) பலியாயினர்.

மேற்கோள்கள்    

1936 இல் வானூர்தி விபத்துகளும் நிகழ்வுகளும்
கீழவளவு

கீழவளவு (Keelavalavu அல்லது Kilavalavu அல்லது Kizhavalavu) என்பது தமிழ்நாட்டின் மதுரை மாவட்டம், மேலூர் வட்டம், மேலூர் ஊராட்சி ஒன்றியத்தில் உள்ள கீழவளவு ஊராட்சியில் உள்ள ஒரு கிராமமாகும். இந்த கிராமம் மதுரையில் இருந்து 38 கிலோமீட்டர்கள் தொலைவில் உள்ளது. இங்கு உள்ள மலைப்பாறையான பஞ்சபாண்டவர் மலை  அல்லது சமணர் படுகைகளுக்காகவும், சமணச் சிற்பங்களுக்காகவும்  இவ்வூர் அறியப்படுகிறது. இந்தக் கல் படுக்கைகள், சிற்பங்கள் போன்றவை சைனத்துடன் சம்மந்தப்பட்டவை.

அமைவிடம்

கீழவளவு கிராமம், மதுரை மாவட்டம், மேலூர் வட்டத்தைச் சேர்ந்ததாகும். இது மேலூரிலிருந்து - திருப்பத்தூர் செல்லும் சாலையில் 7 கிலோ மீட்டர் தொலைவில் உள்ளது.

மக்கள் தொகை பரம்பல்
2011 இந்திய மக்கள் கணக்கெடுப்பின்படி, கீழவளவு ஊரில் 5,686 பேர் வசிக்கின்றனர், இவர்களில் 2847 பேர் ஆண்கள், 2839 பேர் பெண்கள் ஆவர். இந்த கிராமத்திலுள்ள உயர்தரமான கிரானைட் கற்கள் சட்டவிரோதமாக வெட்டி எடுக்கப்பட்டு வருகின்றன.

பஞ்சபாண்டவர் மலை 
பஞ்சபாண்டவர் மலை இக்கிராமத்தில்  மேலூர் – திருப்பத்தூர் சாலையில் உள்ளது. பண்டைய தமிழகத்தில் சைனமதம் தழைத்தோங்கிய காலத்தில் இந்த மலையில் உள்ள  குகைகளை சமணத் துறவியர் தங்கள் வாழிடமாக மாற்றிக்கொண்டனர். இந்த மலைப்பாறைகள் இந்தியாவின் பாதுகாக்கப்பட்ட நினைவிடங்களாக இந்தியத் தொல்லியல் துறையால் அறிவிக்கப்பட்டுள்ளது.இச்சமணப் படுகைகள் கிபி மூன்றாம் நூற்றாண்டைச்  சேர்ந்தது.

குகையில் சமண புடைப்புச் சிற்பங்களாக பாகுபலி, மற்றும் கடைசி தீர்த்தங்கரான மகாவீரர் உள்ளிட்ட ஒன்பது தீர்த்தங்கர்களின் சிற்பங்கள் செதுக்கப்பட்டுள்ளன. மேலும் இங்கு தமிழ்-பிராமி மற்றும் வட்டெழுத்து கல்வெட்டுகளும் உள்ளன.  இந்தத் தமிழ்-பிராமி எழுத்துக்கள் 1903 இல் வெங்கோப ராவ்  என்பவரால் கண்டுபிடிக்கப்பட்டன.  இந்தக் கல்வெட்டுகள் வலதிலிருந்து இடதாகவும், மேலிருந்து கீழாகவும் பொறிக்கப்பட்டுள்ளன. இந்த வகையான கல்வெட்டுகள் குன்றக்குடி மலையில்  மட்டுமே காணப்படுகிறன.   சைனத் துறவிகள்  பயன்படுத்திக் கொள்வதற்காக, குகைகளில் கல் படுக்கைகள் உள்ளன. குகையில் உள்ள ஒரு கல்வெட்டு இந்த கல் படுக்கைகள் தொண்டியைச் சேர்ந்த  சிற்பக் கலைஞர்களால் வடிக்கப்பட்டதாகக்  குறிப்பிடுகிறது.

கல் உடைப்பு 
குன்று  கிரானைட் கற்களை கொண்டதாக உள்ளது. இந்தக் குன்றில்  அரசு மற்றும் தனியார் நிறுவனங்கள் கிரானைட் கற்களை வெட்டி எடுப்பதால் இங்குள்ள சிற்பங்கள் மற்றும் கல்வெட்டுகளில் சில அழிவுற்றன. இதனால் 2008 ஆம் ஆண்டு இந்தக் கிராமத்தில் வசிப்பவர்கள் சார்பில் பொது நல வழக்கு  தாக்கல் செய்யப்பட்டது. இதன்விளைவாக 2011 இல் சென்னை உயர் நீதிமன்றத்தின் மதுரைக் கிளை இந்த இடத்தில்  51 ஏக்கர் (21 ஹெக்டேர்), பரப்பளவில் உள்ள கிரானைட் பாறைகளை வெட்டி எடுக்க தமிழ்நாடு கனிம நிறுவனம் (Tamin) மற்றும் தனியார் நிறுவனங்களுக்கும் தடை விதித்து,   மலையைச் சுற்றியுள்ள தொல்பொருள் முக்கியத்துவம் வாய்ந்த சைன நினைவுச்சின்னங்களைக் காப்பதற்காக தடைவிதிப்பதாகக் கூறியது.

இதனையும் காண்க
 யானைமலை
 சமணர் மலை

மேற்கோள்கள்

வெளி இணைப்புகள்
 மதுரை கீழவளவு சமணர் குகை -  காணொலி 
தமிழக தொல்லியற்களங்கள்
தமிழ்நாட்டில் உள்ள குகைகள்
மதுரை மாவட்டத்திலுள்ள கிராமங்கள்
தமிழ்ச் சமணர்
தமிழ்நாட்டில் உள்ள மலைகள்
சமணம்
வட்டெழுத்துக் கல்வெட்டுகள்
தமிழ் பிராமிக் கல்வெட்டுகள்
வசுந்தரா தேவி

வசுந்தரா தேவி (Vasundhara Devi, 1917 - செப்டம்பர் 7, 1988) தென்னிந்தியத் திரைப்பட நடிகையும், பரதநாட்டியக் கலைஞரும், கருநாடக இசைப் பாடகியும் ஆவார். இவர் பின்னாளில் பிரபலமான நடிகை வைஜெயந்திமாலாவின் தாயார் ஆவார்.

வசுந்தரா 1941 ஆம் ஆண்டில் ரிஷ்யசிருங்கர் திரைப்படம் மூலம் அறிமுகமானார். 1943 இல் வெளியான மங்கம்மா சபதம் திரைப்படத்தில் மங்கம்மாவாக நடித்துப் புகழ் பெற்றார். வசுந்தராதேவியும், மகள் வைஜயந்திமாலாவும் இணைந்து பைகாம் (1959) என்ற இந்தித் திரைப்படத்திலும், அதன் தமிழ் மொழிபெயர்ப்பான இரும்புத்திரை திரைப்படத்திலும் நடித்தனர்.

வசுந்தரா எம். டி. ராமன் என்பவரைத் திருமணம் செய்தார். இவர்கள் பின்னர் மணமுறிப்பு செய்தனர். வசுந்தராதேவி 1988 செப்டம்பர் 7 இல் காலமானார்.

நடித்த திரைப்படங்கள்
 ரிஷ்யசிருங்கர், 1941
 மங்கம்மா சபதம், 1943
 நாட்டிய ராணி 1949
 இரும்புத்திரை, 1960

மேற்கோள்கள்

வெளி இணைப்புகள் 

தமிழ்த் திரைப்பட நடிகைகள்
1917 பிறப்புகள்
1988 இறப்புகள்
பரதநாட்டியக் கலைஞர்கள்
20 ஆம் நூற்றாண்டின் இந்திய நடிகைகள்
சென்னைப் பாடகர்கள்
இந்தியப் பாரம்பரிய பெண் நடனக் கலைஞர்கள்